Henri Mançini
Henri Mançini (ing. Henry Mancini, əsl adı Enriko Nikola Mançini, it. Enrico Nicola Mancini; 16 aprel 1924, Klivlend, Ohayo – 14 iyun 1994, Beverli Hills, Kaliforniya) — məşhur amerikalı dirijor, aranjimançı və kino bəstəkarı. 500-ə yaxın filmə və seriala musiqi bəstələmişdir. "Çəhrayı pantera" (ing. The Pink Panther Theme) filmi üçün yazdığı cazsayağı kompozisiya, "Tiffanidə səhər yeməyi" (ing. Breakfast at Tiffany) və "Days of Wine and Roses" filmləri üçün bəstələdiyi "Moon River" və "Days of Wine and Roses" mahnıları ilə məşhurluq qazanmışdır. Karyerası ərzində 50 albom çıxarmış, 4 "Oskar", 2 "Emmi" və rekord sayda – 20 "Qremmi", o cümlədən "Həyatboyu nailiyyətə görə" (ing. Lifetime Achievement, 1995) mükafatı ilə təltif edilmişdir.